 Nyora kupfuurira kweiyi ndima - Apo Germany yakapinda muDenmarkMuHondo Yenyika II, mumwe musayendisiti wokuHungary anonzi George de Hevesy akanyungudutsa mu aqua regia mibayiro yegoridhe yeNobel yevasayendisiti vokuGermany Max von Laue 1914 naJames Franck 1925 kuti vaNazi vasaitora. Hurumende yeGermany yakanga yarambidza vaGermany kugamuchira kana kuti kuchengeta mubayiro upi noupi weNobel pashure pokunge murwi worugare akanga ari mutorongo Carl von Ossietzky agamuchira mubayiro weNobel Worugare muna 1935. Devesy akaisa mushonga wacho pasherefu murabhoritari yake paNiels Bohr Institute. Yakazofuratirwa navaNazi avo vakafunga kuti chirongo chimwe chezviuru zvingadaro zvaiva pamasherufu chaiva nemakemikoro akajairika. Pashure pehondo, de Hevesy akadzoka kuti awane mushonga wacho usina kuvhiringidzwa ndokuita kuti ndarama ibve muacid. Ndarama yacho yakadzorerwa kuRoyal Swedish Academy of Sciences uye Nobel Foundation. Vakagadzirazve menduru dzacho ndokuzvipazve kuna Laue naFranck. 